CELEX: 22016D1302
Language: sk
Date: 2015-04-30 00:00:00
Title: Rozhodnutie Spoločného výboru EHP č. 119/2015 z 30. apríla 2015, ktorým sa mení príloha XX (Životné prostredie) k Dohode o EHP [2016/1302]

4.8.2016   
               
               
                  SK
               
               
                  Úradný vestník Európskej únie
               
               
                  L 211/80
               
            ROZHODNUTIE SPOLOČNÉHO VÝBORU EHP
      č. 119/2015
      z 30. apríla 2015,
      ktorým sa mení príloha XX (Životné prostredie) k Dohode o EHP [2016/1302]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Rozhodnutie Komisie 2014/893/EÚ z 9. decembra 2014, ktorým sa stanovujú ekologické kritériá udeľovania environmentálnej značky EÚ zmývateľným kozmetickým výrobkom (1), sa má začleniť do Dohody o EHP.
               
            
                  (2)
               
               
                  Rozhodnutím 2014/893/EÚ sa zrušuje rozhodnutie Komisie 2007/506/ES (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Príloha XX k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Text bodu 2y (rozhodnutie Komisie 2007/506/ES) prílohy XX k Dohode o EHP sa nahrádza takto:
      
         „32014 D 0893: rozhodnutie Komisie 2014/893/EÚ z 9. decembra 2014, ktorým sa stanovujú ekologické kritériá udeľovania environmentálnej značky EÚ zmývateľným kozmetickým výrobkom (Ú. v. EÚ L 354, 11.12.2014, s. 47).“
      
      Článok 2
      Znenie rozhodnutia 2014/893/EÚ v islandskom a nórskom jazyku, ktoré sa má uverejniť v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. mája 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. apríla 2015.
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 354, 11.12.2014, s. 47.
      
         (2)  Ú. v. EÚ L 186, 18.7.2007, s. 36.
      
         (*)  Ústavné požiadavky neboli oznámené.